

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 602-01/24-02/1

URBROJ: 2186-21-02-24-1

Sveti Đurđ, 5.9.2024.

Na temelju članka 22. Statuta Općine Sveti Đurđ („Službeni vjesnik Varaždinske županije“ broj 30/21., 18/23.) i članka 43. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.), Općinsko vijeće na svojoj 35. sjednici održanoj dana 6.9.2024. godine donijelo je sljedeću

**O D L U K U**

**o sufinanciranju produženog boravka u Osnovnoj školi Sveti Đurđ za učenike od prvog do četvrtog razreda za školsku godinu 2024./2025.**

Članak 1.

Ovom Odlukom odobrava se Zahtjev za sufinanciranje produženog boravka u Osnovnoj školi Sveti Đurđ KLASA: 602-01/23-16/1, URBROJ: 2186-133-01-24-50, od 24. srpnja 2024. godine, u iznosu od 24.973,40 eura.

Članak 2.

Produženi boravak će se provoditi sukladno dostavljenom Godišnjem planu i programu rada produženog boravka u Općini Sveti Đurđ – školska godina 2024./2025.

Članak 3.

Sredstva za financiranje produženog boravka za razdoblje za rujan 2024. godine osigurana su u Proračunu Općine Sveti Đurđ za 2024. godinu, a ostatak sredstava će se osigurati rebalansom Proračuna za 2024. godinu te u Proračunu Općine Sveti Đurđ za 2025. godinu.

Članak 4.

Ovom Odlukom ovlašćuje se općinski načelnik Općine Sveti Đurđ na sklapanje i potpisivanje Ugovora o sufinanciranju produženog boravka s Osnovnom školom Sveti Đurđ u skladu s ovom Odlukom.

Članak 5.

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednik Općinskog vijeća

Damir Grgec

u.z. Davor Kraljić, zamjenik predsjednika

PREDLAGATELJ: općinski načelnik Općine Sveti Đurđ na temelju članka 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

PRAVNI TEMELJ: članak 22. Statuta Općine Sveti Đurđ („Službeni vjesnik Varaždinske županije broj 30/21. i 18/23.) i članak 43. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.)

Obrazloženje:

Dana 24.7.2024. godine Osnovna škola Sveti Đurđ zastupana po ravnatelju Mariu Bonteku podnijela je Zahtjev za sufinanciranje produženog boravka u Osnovnoj školi Sveti Đurđ KLASA: 602-01/23-16/1, URBROJ: 2186-133-01-24-50, kojim se traži sufinanciranje troškova produženog boravka na godišnjoj razini za 10 mjeseci i to za pokriće sljedećih troškova:

- trošak rada učitelja: 24.400,00 eura

- materijalna prava prema Kolektivnom ugovoru (regres, božićnica i uskrsnica): 700,00 eura

- prijevoz na posao i s posla: 273,24 eura,

odnosno sveukupno godišnje **24.973,40 eura.**

Navedeni iznos predstavlja povećanje u iznosu od gotovo 7.000,00 eura u odnosu na prošlogodišnji Zahtjev za sufinanciranje produženog boravka za školsku godinu 2023./2024. koji je bio postavljen na iznos od **18.000,00 eura.**

Prema ovogodišnjem zahtjevu za sufinanciranje, produženi boravak će pohađati 24 učenika od prvog do četvrtog razreda u 1 odgojno-obrazovnoj skupini pri čemu broj učenika neće prelaziti maksimalni broj učenika propisan Državnim pedagoškim standardima. S učenicama će raditi jedna učiteljica temeljem plana i programa rada koji je dostavljen u prilogu zahtjeva. Rad s učenicima organizirati će se neposredno nakon redovite nastave u jutarnjoj smjeni u trajanju od 5 sunčanih sati, o d 12 do 17 sati, a u navedenom vremenu će se izmjenjivati odmor, vrijeme za učenje, vježbanje te organizirano vrijeme izvan prostora škole kada vremenski uvjeti budu to dozvoljavali.

Produženi boravak u Općini Sveti Đurđ započeti će s radom 10.9.2024. godine, a isti će se provoditi sukladno dostavljenom *Godišnjem planu i programu rada produženog boravka u Općini Sveti Đurđ – školska godina 2024./2025.*

Slijedom svega navedenog predlaže se donošenje ove Odluke.